La Falla Nàquera-Lauri Volpi programa una jornada solidària de donació de sang
2025-07-24

En col·laboració amb el Centre de Transfusió de la Comunitat Valenciana, la Falla Nàquera-Lauri Volpi de Burjassot durà a terme una jornada solidària de donació de sang, dins de les activitats de la seua campanya anual solidària “Ara més que mai-AMQM”.

En la jornada, que tindrà lloc divendres que ve 25 de setembre de 17 a 20.30 hores en el casal de la Falla, en el carrer Lauri Volpi, 24, poden participar tots els veïns que així ho desitgen i que puguen, d’aquesta manera, ajudar els malalts dels hospitals valencians que necessiten sang a causa de les seues dolències. El Centre de Transfusió de la Comunitat Valenciana es traslladarà al casal de la comissió l’habilitarà per poder realitzar les donacions.

Tota la informació sobre les diferents activitats de la campanya Ara més que mai-AMQM, pot consultar-se en la web de la Falla, www.fallanaqueralaurivolpi.es, en el seu Twitter @fallalaurivolpi o en el Facebook, Falla Naquera Lauri Volpi.